Mikillar fjölgunar apóteka undanfarin tvö ár þar sem mönnun er í flestum tilvikum þannig háttað að aðeins er einn lyfjafræðingur að störfum lengstan hluta af opnunartíma viðkomandi apóteks . Eindregin krafa Lyfjafræðingafélags Íslands ( LFÍ ) um endurskoðun á framkvæmd vegna mönnunar lyfjafræðinga í apótekum , m.a. vegna aukins lyfjaskorts sem kallar að mati LFÍ á aukna vinnu lyfjafræðinga við afgreiðslu lyfja . Hafa ber í huga að í apótekum bera lyfjafræðingar einir fagstétta ábyrgð á afgreiðslu og afhendingu lyfja og hafa eftirlit með því að rétt sé afgreitt samkvæmt lyfjaávísunum . Auk þess er þeim ætlað að veita neytendum og heilbrigðisstarfsmönnum upplýsingar um lyf , notkun þeirra og geymslu . Þá er þeim jafnframt skylt að stuðla að réttri lyfjanotkun og veita lyfjafræðilega umsjá í samvinnu við aðrar stéttir heilbrigðisstarfsmanna með það að markmiði að draga úr líkum á sjúkdómum og auka almennt heilbrigði . Þessu viðamikla ábyrgðarhlutverki er ekki unnt að sinna á hlaupum . Nauðsynlegt er að starfsumhverfi lyfjafræðinga sé þannig úr garði gert að þeir hafi vinnufrið til að sinna þessum mikilvægu verkefnum . Lyfjastofnun mun á næstu vikum birta frekara efni og upplýsingar í tengslum við nýja dreifibréfið , m.a. frekari skýringar á þeim ástæðum sem liggja að baki breyttri stjórnsýsluframkvæmd .